ddrg/super_eurlex huggingface dataset:
(2)

Mjere trenutačno na snazi su konačne antidampinške pristojbe uvedene Uredbom Vijeća (EZ) br. 964/2003 (4) na uvoz određenog pribora za cijevi od željeza ili čelika podrijetlom iz Narodne Republike Kine i Tajlanda (dotične zemlje) i pribora za cijevi otpremljenog iz Tajvana, bez obzira na to jesu li prijavljeni kao proizvod podrijetlom iz Tajvana, u skladu s revizijom nakon isteka mjera u skladu s člankom 11. stavkom 2. Osnovne uredbe („prva revizija nakon isteka mjera”). Antidampinška pristojba na snazi je 58,6 % za Narodnu Republiku Kinu i 58,9 % za Tajland, osim za Thai Benkan Co. Ltd. (0 %) i Awaji Materia Co. Ltd. (5) (7,4 %). Tri tajvanska trgovačka društva, Chup Hsin Enterprise Co. Ltd, Rigid Industries Co. Ltd i Nian Hong Pipe Fittings Co. Ltd., izuzeta su od proširenja mjera na Tajvan.
3.

Članak 7. mijenja se kako slijedi: (a) u stavku 1. točka (c) zamjenjuje se sljedećim: „(c) Komisija određuje kriterije za utvrđivanje je li primjerak rođen i uzgojen u zatočeništvu ili umjetno razmnožen i je li to bilo u komercijalne svrhe, kao i posebne uvjete iz točke (b). Te mjere, namijenjene izmjeni elemenata ove Uredbe koji nisu ključni, dopunjujući je, usvajaju se u skladu s regulatornim postupkom s kontrolom iz članka 18. stavka 3.”; (b) u stavku 2. točka (c) zamjenjuje se sljedećim: „(c) Ako isprava iz točke (b) nije izdana prije izvoza ili ponovnog izvoza, primjerak se mora oduzeti i može se, prema potrebi, zaplijeniti, osim ako se isprava dostavi naknadno u skladu s uvjetima koje je odredila Komisija. Te mjere, namijenjene izmjeni elemenata ove Uredbe koji nisu ključni, dopunjujući je, usvajaju se u skladu s regulatornim postupkom s kontrolom iz članka 18. stavka 3.”; (c) stavci 3. i 4. zamjenjuju se sljedećim: „3. Osobne i kućne stvari Odstupajući od odredaba članaka 4. i 5., njihove se odredbe ne primjenjuju na mrtve primjerke, dijelove i derivate vrsta navedenih u prilozima od A do D koji predstavljaju osobne ili kućne stvari koje se unose u Zajednicu, ili se iz nje izvoze, ili ponovno izvoze u skladu s odredbama koje određuje Komisija. Te mjere, namijenjene izmjeni elemenata ove Uredbe koji nisu ključni, dopunjujući je, usvajaju se u skladu s regulatornim postupkom s kontrolom iz članka 18. stavka 3. 4. Znanstvene ustanove Isprave iz članaka 4., 5., 8. i 9. nisu potrebne u slučaju posuđivanja, darovanja i razmjene u nekomercijalne svrhe herbarskih primjeraka i drugih konzerviranih, osušenih ili umetnutih muzejskih primjeraka i živog biljnog materijala među znanstvenicima i znanstvenim ustanovama koji su registrirani pri upravnim tijelima država u kojima se nalaze ako su ti primjerci označeni etiketom koja je određena u skladu s regulatornim postupkom utvrđenim u članku 18. stavku 2., ili sličnom etiketom koju je izdalo ili odobrilo upravno tijelo treće zemlje.”
48.

Emisije ispušnih plinova (m): Broj osnovnog regulatornog akta i najnovijeg izmijenjenog regulatornog akta koji se primjenjuje: … 1.1. postupak ispitivanja: tip I ili ESC (1) CO: … HC: … NOx: … HC + NOx: … Krute čestice: … Neprozirnost dima (ELR): … (m-1) 1.2. postupak ispitivanja: tip I (Euro 5 ili 6 (1)) CO: … THC: … NMHC: … NOx: … THC + NOx: … Krute čestice (masa): … Čestice (broj): … 2. postupak ispitivanja: ETC (ako je primjenjiv) CO: … NOx: … NMHC: … THC: … CH4: … Krute čestice: … 48.1. Dim – ispravljena vrijednost koeficijenta apsorpcije: … (m-1)
1.

Prilog C Uredbi (EZ) br. 1165/98 mijenja se kako slijedi: (a) U točki (c) (Popis varijabli) stavku 1., u tablicu se umeću sljedeće varijable: „220 230 Radni sati Bruto plaće i nadnice” (b) U točki (d) (Oblik), stavak 2. zamjenjuje se sljedećim: „2. Varijabla prometa (br. 120), varijabla obujma prodaje (br. 123) i varijabla radni sati (br. 220) dostavljaju se u obliku prilagođenom za broj radnih dana. Varijablu radni sati (br. 220) u obliku prilagođenom za broj radnih dana potrebno je dostavljati najkasnije od 31. ožujka 2015. Ako na druge varijable utječe broj radnih dana, države članice mogu također dostaviti te varijable u obliku prilagođenom za broj radnih dana. Popis varijabli koje treba dostavljati u obliku prilagođenom za broj radnih dana može se izmijeniti u skladu s postupkom utvrđenim u članku 18.” (c) U točki (e) (Referentno razdoblje), u tablicu se umeću sljedeće varijable: „220 230 tromjesečno tromjesečno” (d) U točki (f) (Razina raščlanjenosti), stavak 1. zamjenjuje se sljedećim: „1. Varijabla prometa (br. 120) i varijabla deflatora prodaje/obujma prodaje (br. 330/123) dostavljaju se u skladu s razinom detalja koja je utvrđena u člancima 2. i 3. Varijabla broja zaposlenih osoba (br. 210) dostavlja se u skladu s razinom detalja koja je utvrđena u članku 4. Varijabla radni sati (br. 220) i varijabla bruto plaće i nadnice (br. 230) dostavljaju se u skladu s odjeljkom 47. NACE-a Rev. 2.” (e) U točki (g) (Rokovi za dostavu podataka), stavak 3. zamjenjuje se sljedećim: „3. Varijabla broja zaposlenih osoba (br. 210) dostavlja se u roku od dva mjeseca po isteku referentnog razdoblja. Rok se može produžiti do najviše 15 dana za one države članice čiji promet u odjeljku 47. NACE-a Rev. 2 u danoj baznoj godini iznosi manje od 3 % ukupne vrijednosti Europske zajednice. Varijabla radni sati (br. 220) i varijabla bruto plaće i nadnice (br. 230) dostavljaju se u roku od tri mjeseca po isteku referentnog razdoblja.” (f) U točki (i) (Prva referentna godina) dodaje se sljedeći podstavak: „Prvo referentno razdoblje za varijablu radni sati (br. 220) i varijablu bruto plaće i nadnice (br. 230) je najkasnije prvo tromjesečje 2010. s učinkom od uvođenja bazne godine 2010. u 2013.”
1.

Članak 7. mijenja se kako slijedi: (a) umeće se sljedeći stavak 2.a: „2.a Države članice mogu, na temelju rezultata procjene rizika, pri čemu se moraju uzeti u obzir dovoljni epidemiološki podaci dobiveni nakon provedbe praćenja sentinel životinja u skladu s točkom 1.1.2.1. Priloga I., odrediti granice dijela zaraženog područja kao ‚zonu pod ograničenjem s cijepljenjem i bez cirkulacije virusa bolesti plavog jezika specifičnog serotipa ili serotipova’ (područje nižeg rizika), pod sljedećim uvjetima: i. cijepljenje je provedeno u tom dijelu zaraženog područja za određeni serotip ili serotipove virusa bolesti plavog jezika; ii. nema cirkulacije virusa bolesti plavog jezika, tog specifičnog serotipa ili serotipova bolesti plavog jezika, u tom dijelu zaraženog područja. Država članica koja namjerava odrediti granice dijela zaraženog područja kao ‚područje nižeg rizika’ o svojoj namjeri obavješćuje Komisiju. Uz tu obavijest moraju se priložiti sve potrebne informacije i podaci kojima se opravdava određivanje granica u pogledu epidemiološke situacije u predmetnom području, a posebno s obzirom na program praćenja bolesti plavog jezika koji se primjenjuje. Ona o tome također obavješćuje i druge države članice, bez odlaganja. Kretanje životinja unutar iste zone pod ograničenjem s područja na kojem cirkulira isti serotip ili serotipovi virusa bolesti plavog jezika u dio iste zone pod ograničenjem s određenom granicom područja kao ‚područje nižeg rizika’ smije se dozvoliti samo ako: (a) životinje ispunjavaju uvjete navedene u Prilogu III.; ili (b) životinje ispunjavaju bilo koja druga odgovarajuća jamstva zdravlja životinja na temelju pozitivnog rezultata procjene rizika za mjere protiv širenja virusa bolesti plavog jezika i zaštite od napada vektora, koja zahtijeva nadležno tijelo mjesta podrijetla i koja su odobrila nadležna tijela mjesta odredišta, prije premještanja takvih životinja; ili (c) životinje su namijenjene za neodgodivo klanje.”; (b) stavci 3. i 4. zamjenjuju se sljedećim: „3. Država članica podrijetla odmah obavješćuje Komisiju i druge države članice o jamstvima zdravlja životinja kako je navedeno u stavcima 2. točki (b) ili stavku 2.a točki (b). 4. Za životinje navedene u stavcima 1., 2. i 2.a ovog članka, dodaje se sljedeći dodatni tekst u odgovarajuće zdravstvene certifikate utvrđene u direktivama 64/432/EEZ, 91/68/EEZ i 92/65/EEZ, ili navedene u Odluci 93/444/EEZ: ‚Životinje su u skladu s … (člankom 7. stavkom 1., ili člankom 7. stavkom 2. točkom (a), ili člankom 7. stavkom 2. točkom (b), ili člankom 7. stavkom 2. točkom (c), ili člankom 7. stavkom 2.a točkom (a), ili člankom 7. stavkom 2.a točkom (b), ili člankom 7. stavkom 2.a točkom (c), naznačite prema potrebi) Uredbe (EZ) br. 1266/2007.’ ”;
3.

Članak 4. zamjenjuje se sljedećim: „Članak 4. 1. Dodatna carina se utvrđuje na temelju uvozne cijene CIF za predmetnu pošiljku u skladu s odredbama članka 3. 2. Kad je uvozna cijena CIF za 100 kg pošiljke viša od primjenjive reprezentativne cijene iz članka 2. stavka 2., uvoznik predočava nadležnim tijelima države članice uvoznice barem sljedeće dokaze: (a) ugovor o kupnji ili bilo koju drugu ekvivalentnu ispravu; (b) ugovor o osiguranju; (c) račun; (d) potvrdu o podrijetlu (ako je primjenjivo); (e) ugovor o prijevozu; (f) i, u slučaju pomorskog prijevoza, teretnicu. 3. U slučaju iz stavka 2. uvoznik mora položiti sredstvo osiguranja iz članka 248. stavka 1. Uredbe Komisije (EEZ) br. 2454/93 (8), koje je jednako iznosu dodatne carine koju bi on platio da je izračun dodatne carine bio izveden na temelju reprezentativne cijene koja se primjenjuje za predmetni proizvod. 4. Uvoznik u roku od mjesec dana od prodaje predmetnih proizvoda, podložno ograničenju od šest mjeseci od datuma prihvaćanja izjave o puštanju u slobodni promet, dokazuje da je pošiljka poslana pod uvjetima koji potvrđuju ispravnost cijena iz stavka 2. Nepoštivanje bilo kojeg od ova dva krajnja roka povlači za sobom gubitak položenog sredstva osiguranja. Međutim, na zahtjev uvoznika koji mora biti valjano obrazložen, nadležna tijela mogu produljiti rok od šest mjeseci za najviše tri mjeseca. Položeno sredstvo osiguranja se oslobađa ako se carinskim tijelima dostavi zadovoljavajući dokaz o uvjetima prodaje. U suprotnom se to sredstvo osiguranja zadražava kao plaćanje dodatnih carina. 5. Ako nadležna tijela provjerom utvrde da zahtjevima ovog članka nije udovoljeno, ona naplaćuju carinu u skladu s člankom 220. Uredbe (EEZ) br. 2913/92. Iznos carine koji se naplaćuje ili koji je preostao za naplatu uključuje kamatu od datuma puštanja robe u slobodni promet do datuma naplate. Primjenjuje se kamatna stopa za postupke naplate koja je na snazi u skladu s nacionalnim pravom.
(5)

Većina, no ne i sve osobe intolerantne na gluten, mogu u svoju prehranu uključiti zob bez ikakvih štetnih posljedica po svoje zdravlje. To je predmet stalnih studija i ispitivanja od strane znanstvene zajednice. Međutim, veći je problem kontaminacija zobi pšenicom, raži ili ječmom do koje može doći za vrijeme žetve, prijevoza, skladištenja i prerade. Stoga je potrebno voditi računa o opasnosti od kontaminacije glutenom proizvoda koji sadrže zob kod označivanja tih proizvoda.
(b)

zračne luke imaju odgovarajuću prometnu infrastrukturu kojom se omogućuje, koliko je to moguće, izravno povezivanje, čime je moguće do zračne luke dospjeti u roku od devedeset minuta, uključujući i prijelaz preko granice, gdje je to potrebno;
1.

Mjerač za mjerenje veličine oka mrežnog tega mora: (a) automatski primjenjivati longitudinalnu mjernu silu pri mjerenju veličine oka mrežnog tega; (b) imati dvije hvataljke, jednu fiksiranu i jednu pokretnu, svaka mora bit debljine 2 mm sa zaobljenim rubovima promjera od 1 mm kako bi se osiguralo da hvataljke mogu lako kliziti po koncu kako je prikazano na donjoj slici; (c) raditi na električni pogon ili ako radi na baterije mora biti u stanju napraviti 1 000 uzastopnih mjerenja mrežnog oka prije potrebe za punjenjem; (d) biti u stanju primjenjivati na mrežna oka odabrane longitudinalne sile u rasponu od 5 do 180 N s preciznošću od 1 N; (e) imati ugrađen sustav za mjerenje primijenjene sile; (f) biti u stanju pokretnom hvataljkom rastegnuti mrežu pri konstantnoj brzini od 300 ± 30 mm/min; (g) biti u stanju mjeriti mrežna oka od 10 do 300 mm i imati odvojive hvataljke za korištenje na malim i velikim okama; (h) imati mjernu preciznost od 1 mm; (i) biti čvrste strukture da se ne iskrivi pri opterećenju; (j) biti lagan a izdržljiv i ne smije težiti više od 2,5 kg; (k) biti napravljen od materijala otpornih na koroziju u morskim uvjetima; (l) biti vodootporno i otporno na prašinu u skladu s normom IP56 (1); (m) biti stabilno u radu na temperaturi od – 10 do + 45 °C; (n) biti u stanju podnijeti temperature između – 30 i 70 °C tijekom skladištenja i prijevoza; (o) mora ga podržavati računalni program koji nudi izbornik funkcija i omogućava mjeraču vlastitu provjeru elektroničkih i mehaničkih dijelova na početku rada; (p) prikazati na zaslonu da je spremno za uporabu, a ako nije, dojaviti pogrešku, ugasiti se i prestati s radom; (q) omogućiti da se s njime rukuje samo jednom rukom, a pristup funkcijama mora biti pomoću vanjskih tipki; (r) prikazivati podatke na integriranom zaslonu i pokazati svako mjerenje, broj mjerenja izvršenih u nizu te srednju vrijednost u milimetrima; (s) moći pohraniti u memoriji podatke o barem 1 000 mjerenja i mora biti omogućen prijenos podataka na računalo; (t) sadržavati funkciju za izračun srednje vrijednosti veličine mrežnog oka zaokružene na najbližih 0,1 mm; (u) imati ugrađen računalni program s funkcijom za automatski odabir najdulje dijagonale svakog mrežnog oka za izračun srednje veličine mrežnog oka mrežnog tega kvadratnih oka; (v) sačuvati podatke o svim provedenim mjerenjima.
(a)

Planirane postupke po modulima i odjeljcima, kao što je navedeno u višegodišnjem programu Zajednice i prema sljedećim regijama: — Baltičko more (ICES-ova područja III b-d), — Sjeverno more (ICES-ova područja IIIa, IV i VIId) i istočni Arktik (ICES-ova područja I i II), — sjeverni Atlantik (ICES-ova područja V-XIV i NAFO-va područja), — Sredozemno more i Crno more, — regije u kojima ribolov obavljaju plovila Zajednice i kojima upravljaju regionalne organizacije za upravljanje ribolovom u kojima je Zajednica ugovorna strana ili promatrač;
(11)

Predmetni proizvod se trenutačno može razvrstati u oznake KN ex 8473 30 20, ex 8473 50 20, ex 8542 32 10, ex 8542 32 31, ex 8542 32 39 i ex 8548 90 20.
„1.

Neprerađeni proizvodi ribarstva smatraju se neprikladnima za prehranu ljudi ako organoleptički pregled izazove sumnju u njihovu svježinu, a kemijskom provjerom se otkrije da su premašene sljedeće granične vrijednosti TVB-N-a: (a) 25 mg dušika/100 g tkiva za vrste iz točke 1. poglavlja II.; (b) 30 mg dušika/100 g tkiva za vrste iz točke 2. poglavlja II.; (c) 35 mg dušika/100 g tkiva za vrste iz točke 3. poglavlja II.; (d) 60 mg dušika/100 g za čitave proizvode ribarstva koji se koriste izravno za pripremu ribljeg ulja za prehranu ljudi kako je navedeno u drugom podstavku dijela B(1). poglavlja IV. odjeljka VIII. Priloga III. Uredbi (EZ) br. 853/2004; međutim, ako sirovina udovoljava zahtjevima iz točaka (a), (b) i (c) dijela B(1) tog poglavlja, države članice mogu utvrditi više granične vrijednosti za određene vrste do uspostavljanja posebnog zakonodavstva Zajednice. Referentna metoda koju treba koristiti za provjeru graničnih vrijednosti TVB-N-a uključuje destilaciju ekstrakta deproteiniziranog perklornom kiselinom kako je navedeno u poglavlju III.”
(3)

U preispitivanju koje je provela Komisija u skladu s člankom 138. stavkom 4. otkrivene su tri tvari navedene u Prilogu IV. koje treba isključiti iz tog Priloga, budući da o tim tvarima ne postoji dovoljno podataka da bi se moglo smatrati kako zbog svojih unutarnjih svojstava one predstavljaju minimalni rizik. To je slučaj s vitaminom A, jer ta tvar može predstavljati značajne rizike reproduktivne toksičnosti. To je slučaj i s ugljikom i grafitom, posebno zato što se dotični EINECS i/ili CAS brojevi koriste za identifikaciju oblika ugljika ili grafita na nano-ljestvici koji ne ispunjavaju kriterije za uključivanje u taj Prilog.
(104)

Na temelju prethodno navedenog može se zaključiti da, ako mjere prestanu vrijediti, uvoz na tržište Zajednice iz predmetnih zemalja vrlo bi se vjerojatno odvijao u znatnim količinama i po dampinškim cijenama koje bi bile niže od cijena industrije Zajednice. To bi najvjerojatnije imalo učinak početka silaznog kretanja za cijene na tržištu Zajednice, s očekivanim negativnim utjecajem na gospodarsko stanje industrije Zajednice. To bi posebno poništilo oporavak koji je dijelom postignut tijekom razmatranog razdoblja, što bi dovelo do vjerojatnog ponavljanja štete.
1.

stavak 1. članka 10. zamjenjuje se sljedećim: „1. Uvoznici svoje zahtjeve za izdavanje dozvola ‚A’ moraju podnijeti tijekom prvih pet radnih dana od 15. dana veljače za prvo podrazdoblje, (od lipnja do kolovoza), od 15. dana svibnja za drugo podrazdoblje, (od rujna do studenoga), od 15. dana kolovoza za treće podrazdoblje, (od prosinca do veljače) i od 15. dana studenoga za četvrto podrazdoblje, (od ožujka do svibnja).”;
(3)

Za te tvari ocjena nacrta izvješća o procjeni je gotovo dovršena i za većinu njih odluka o tome mogu li one biti uvrštene u Prilog I. Direktivi 91/414/EEZ donijet će se prije 31. prosinca 2008. No, za neke od tih tvari nije moguće dovršiti donošenje odluke do 31. prosinca 2008. Kako bi se omogućilo da program rada bude zaključen, nužno je produljiti rok predviđen u Uredbi (EZ) br. 2076/2002 i Odluci 2003/565/EZ s obzirom na treću i četvrtu fazu programa rada. Nadalje, u odnosu na tvari koje se uvrštavaju, državama članicama i zainteresiranim stranama treba se dati odgovarajuće razdoblje kako bi se pripremile za udovoljavanje novim zahtjevima.
„B.

Unosi iz drugog podstavka članka 4. stavka 7.: na bugarskom : Намаляване на ОМТ, както предвижда Регламент (ЕО) № 616/2007 В действие от … na španjolskom : reducción del AAC tal como prevé el Reglamento (CE) no 616/2007 Válida desde el … na češkom : Snížení celní sazby podle nařízení (ES) č. 616/2007 Platné ode dne … na danskom : Nedsættelse af FFT-toldsatser, jf. forordning (EF) nr. 616/2007 Gyldig fra den … na njemačkom : Ermäßigung des Zollsatzes des GZT gemäß der Verordnung (EG) Nr. 616/2007 Gültig ab dem … na estonskom : ühise tollitariifistiku maksumäära vähendamine vastavalt määrusele (EÜ) nr 616/2007 Kehtib alates … na grčkom : μείωση του δασμού του ΚΔ όπως προβλέπεται στον κανονισμό (ΕΚ) αριθ. 616/2007 Ισχύει από … na engleskom : reduction of CCT duty pursuant to Regulation (EC) No 616/2007 valid from … na francuskom : réduction du TDC comme prévu au règlement (CE) no 616/2007 Valable à partir du … na talijanskom : riduzione del dazio TDC come prevede il regolamento (CE) n. 616/2007 Valido a decorrere dal … na latvijskom : Kopējā muitas tarifa (KMT) samazinājums, kā paredzēts Regulā (EK) Nr. 616/2007 Piemērojams no … na litavskom : BMT muito sumažinimai, nustatyti Reglamente (EB) Nr. 616/2007 Galioja nuo … na mađarskom : A 616/2007/EK rendeletben előírt KTV csökkentés Érvényesség kezdete … na malteškom : Tnaqqis tat-Tariffa Doganali Komuni kif jipprovdi r-Regolament (CE) Nru 616/2007 Valida mid-data … na nizozemskom : Verlaging van het GDT overeenkomstig Verordening (EG) nr. 616/2007 Geldig vanaf … na poljskom : Cła WTC obniżone jak przewidziano w rozporządzeniu (WE) nr 616/2007 Ważne od dnia […] r. na portugalskom : Redução do direito da pauta aduaneira comum prevista no Regulamento (CE) n.o 616/2007 Válida a partir de … na rumunjskom : reducerea TVC în conformitate cu Regulamentul (CE) nr. 616/2007 Valabil de la … na slovačkom : Zníženie cla SCS podľa nariadenia (ES) č. 616/2007 Platné od … na slovenskom : Skupna carinska tarifa, znižana v skladu z Uredbo (ES) št. 616/2007 Velja od … na finskom : Asetuksessa (EY) N:o 616/2007 säädetty yhteisen tullitariffin alennus Voimassa alkaen … na švedskom : Minskning av gemensamma tulltaxan i enlighet med förordning (EG) nr 616/2007 Giltig fr.o.m. …”
2.

Članak 34. zamjenjuje se sljedećim: „Članak 34. Izmjene programa 1. Izmjene cjelokupnog programa odobrenog prema članku 13. stavku 2. Uredbe (EZ) br. 1405/2006 podnose se Komisiji i moraju se propisno obrazložiti, posebno uz navođenje sljedećih informacija: (a) razlozi i mogući problemi kod primjene kojima se opravdava izmjena cjelokupnog programa; (b) očekivani učinci izmjene; (c) posljedice za financiranje i provjeru preuzetih obveza. Osim u slučajevima više sile ili u iznimnim okolnostima, Grčka podnosi zahtjeve za izmjene programa najviše jednom u kalendarskoj godini i po programu i to najkasnije do 30. rujna svake godine. Ako Komisija nema prigovor na zatražene izmjene, Grčka primjenjuje te izmjene od 1. siječnja godine nakon godine u kojoj je o njima dala obavijest. Takve izmjene mogu se primijeniti i ranije ako Komisija pisanim putem Grčkoj potvrdi, prije datuma navedenog u trećem podstavku, da su zatražene izmjene u skladu sa zakonima Zajednice. Ako priopćena izmjena nije u skladu sa zakonima Zajednice, Komisija o tome obavještava Grčku, pa se izmjena ne primjenjuje sve dok Komisija ne primi izmjenu koja zadovoljava. 2. Odstupajući od stavka 1., za sljedeće izmjene Komisija procjenjuje prijedloge Grčke i odlučuje o njihovom odobravanju najkasnije u roku od četiri mjeseca od njihova podnošenja, u skladu s postupkom navedenim u članku 13. stavku 2. Uredbe (EZ) br. 1405/2006: (a) uvođenje novih mjera ili sustava potpore u cjelokupni program; i (b) povećanje jedinične vrijednosti za već odobrene potpore, za svaku pojedinačnu mjeru ili sustav potpore za više od 50 % iznosa koji se primjenjivao u trenutku podnošenja zahtjeva za izmjenu. 3. Grčka se ovlašćuje za provođenje sljedećih izmjena bez primjene postupka navedenog u stavku 1. pod uvjetom da o izmjeni obavijesti Komisiju: (a) u odnosu na procjene potreba vezano uz promjene količina pojedinih proizvoda koji spadaju u sustav opskrbe te time promjene ukupnog iznosa dodijeljene potpore kao pomoć za pojedinu vrstu proizvoda; i (b) u odnosu na potporu lokalne proizvodnje, prilagodba predviđenih financijskih sredstava za svaku pojedinu mjeru do 20 %. Takve izmjene ne primjenjuju se prije datuma primitka od strane Komisije. One se mogu primijeniti samo jednom godišnje, osim u slučaju više sile ili iznimnih okolnosti, kod promjene količina proizvoda koji spadaju u sustav opskrbe i kod promjene statističke nomenklature ili oznake kodova Zajedničke carinske tarife kako je predviđeno u Uredbi Vijeća (EEZ) br. 2658/87 (4).
(10)

Člankom 4. stavkom 1. i stavkom 1.a Uredbe (EZ) br. 320/2006 predviđena je mogućnost da poduzeća od tržišne godine 2008./2009. nadalje podnose zahtjeve za potporu za restrukturiranje za odustajanje od kvota u dvije faze, s tim da se prvi zahtjev podnese do 31. siječnja 2008., a drugi do 31. ožujka 2008. Uvodna izjava 6. Uredbe (EZ) br. 1261/2007 kojom se uvodi takva mogućnost, upućuje na uspostavu dvofaznog postupka postavljanja zahtjeva. Stoga je uputno predvidjeti da se prvobitni zahtjevi poduzeća za odustajanje od kvote mogu ponovno razmotriti na temelju dodatnog zahtjeva u mjeri u kojoj se dodatna kvota pripisuje odnosnoj tvornici ili tvornicama ili se prvobitni zahtjevi sukladno članku 3. stavku 1. točki (a) ili (c) ponovno razmatraju kao zahtjevi prema članku 3. stavku 1. točki (a) odnosno (b). Kako takav dodatni zahtjev utječe na obveze koje treba ispuniti, potrebno je sastaviti revidirani plan restrukturiranja i pritom uzeti u obzir povećanu razinu kvote od koje treba odustati i obveze povezane s odredbom članka 3. stavka 1. Uredbe (EZ) br. 320/2006 te ga dostaviti zajedno s navedenim dodatnim zahtjevom.